
                     Nr.23/62/2006

AVIZ

asupra proiectului de Lege pentru ratificarea Contractului de Finanţare între România şi Banca Europeană de Investiţii şi Compania Naţională de Căi Ferate „C.F.R.” – S.A. privind finanţarea Proiectului de reabilitare a liniei 

de cale ferată Curtici – Simeria, semnat la Bucureşti la 22 decembrie 2005 

şi la Luxemburg la 27 decembrie 2005



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 246 din 5 aprilie 2006, pentru aviz la Comisia pentru buget, finanţe şi bănci, cu proiectul de Lege pentru ratificarea Contractului de Finanţare între România şi Banca Europeană de Investiţii şi Compania Naţională de Căi Ferate „C.F.R.” – S.A. privind finanţarea Proiectului de reabilitare a liniei de cale ferată Curtici – Simeria, semnat la Bucureşti la 22 decembrie 2005 şi la Luxemburg la 27 decembrie 2005.


Prin contractul de finanţare, în valoare de 300 milioane euro, se asigură o parte din fondurile necesare pentru reabilitarea unui tronson de 185 km cale ferată Curtici – Simeria, situat pe Coridorul IV Pan European.




Proiectul de lege a fost avizat favorabil de Consiliul Legislativ, cu nr.371 din 13 martie 2006.



Examinarea proiectului de lege a avut loc în şedinţa comisiei din data de 12 aprilie 2006.



La lucrări au participat specialişti din Ministerul Finanţelor Publice şi Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege în forma prezentată de Guvern.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

PREŞEDINTE,

Dan Ioan Popescu

Expert,
Daniel Bădina

